techiaith/cofnodycynulliad_en-cy huggingface dataset:
English: I must make progress, if you don't mind. Despite an austerity agenda - [ Interruption.] Despite an austerity agenda that has led to a 5 per cent real-terms cut to Wales's budget, the equivalent to around £900 million less to spend on public services, we continue to prioritise funding to support the most disadvantaged people in society, and it's a bit rich to hear from Llyr, who only a week ago was questioning whether the pupil development grant that sees £93 million invested in the education of our poorest children, whether that should continue, but I have to say that it's even richer to hear from Darren Millar this afternoon about some fake care, when it's his Government's policies at Westminster that are driving families into poverty. As I have said previously - as I have said previously, I am committed to continuing -
Welsh: Rhaid imi symud ymlaen, os nad oes ots gennych. Er gwaethaf agenda cyni - [ Torri ar draws.] Er gwaethaf agenda cyni sydd wedi arwain at 5 y cant o doriad mewn termau real i gyllideb Cymru, sy'n cyfateb i oddeutu £900 miliwn yn llai i'w wario ar wasanaethau cyhoeddus, rydym yn parhau i flaenoriaethu cyllid i gefnogi'r bobl fwyaf difreintiedig mewn cymdeithas, ac mae'n syndod clywed gan Llyr, a oedd yn cwestiynu wythnos yn ôl yn unig a ddylai'r grant datblygu disgyblion sy'n buddsoddi £93 miliwn yn addysg ein plant tlotaf, a ddylai hwnnw barhau, ond rhaid imi ddweud ei bod hyd yn oed yn fwy o syndod clywed gan Darren Millar y prynhawn yma ynghylch gofal ffug, pan fo polisïau ei Lywodraeth ef yn San Steffan yn gorfodi teuluoedd i fyw mewn tlodi. Fel y dywedais o'r blaen - fel y dywedais o'r blaen, rwyf wedi ymrwymo i barhau -
English: Can we all calm down so I can listen to the Member?
Welsh: A gawn ni i gyd dawelu er mwyn i mi allu gwrando ar yr Aelod?
English: Now, I know that Labour Members in this Assembly particularly have been stung by this decision. I'm sure previous Ministers would have come under similar pressures to scrap the school uniforms grant, but they resisted that, of course. They resisted that probably because they knew how sensitive and how key this was to some of the poorest communities that they represent. But, there we are, I suppose that's the kind of compromise that Labour backbenchers have to make for having a Lib-Dem in Government.
Welsh: Nawr, gwn fod yr Aelodau Llafur yn y Cynulliad hwn yn enwedig wedi cael eu pigo gan y penderfyniad hwn. Rwy'n siŵr y byddai Gweinidogion blaenorol wedi dod o dan bwysau tebyg i gael gwared ar y grant ar gyfer gwisg ysgol, ond fe wnaethant wrthsefyll hynny, wrth gwrs. Fe wnaethant wrthsefyll hynny mae'n debyg oherwydd eu bod yn gwybod pa mor sensitif a pha mor allweddol oedd hyn i rai o'r cymunedau tlotaf y maent yn eu cynrychioli. Ond dyna ni, mae'n debyg mai dyna'r math o gyfaddawd y mae meincwyr cefn Llafur yn gorfod ei wneud am gael Democrat Rhyddfrydol mewn Llywodraeth.
English: Thank you. The proposal is to agree the motion without amendment. Does any Member object? [ Objection.] Thank you. We now move to voting time, and unless three Members wish for the bell to be rung - . Three. Thank you, ring the bell.
Welsh: Diolch. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [ Gw rthwynebiad.] Diolch. Symudwn ymlaen yn awr at yr amser pleidleisio, ac oni bai bod tri Aelod yn dymuno i'r gloch gael ei chanu - . Tri. Diolch i chi, canwch y gloch.
English: If I can ask Members to take their seats, please. We move on now to voting, and voting first on the Welsh Conservative debate on local government debate on local government reform. I call for a vote on the motion tabled in the name of Paul Davies. If the proposal is not agreed, we'll vote on the amendments tabled to the motion. Open the vote. Close the vote. For the motion 18, no abstentions, 37 against. Therefore, the motion is not agreed.
Welsh: Os caf fi ofyn i'r Aelodau fynd i'w seddau, os gwelwch yn dda. Symudwn ymlaen yn awr i bleidleisio, a phleidleisiwn yn gyntaf ar ddadl y Ceidwadwyr Cymreig ar ddiwygio llywodraeth leol. Galwaf am bleidlais ar y cynnig a gyflwynwyd yn enw Paul Davies. Os na dderbynnir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 18, neb yn ymatal, 37 yn erbyn. Felly, gwrthodwyd y cynnig.
English: We now move to vote on amendment 1. If amendment 1 is agreed, amendments 2 and 3 will be deselected. So, I call on for a vote on amendment 1, tabled in the name of Julie James. Open the vote. Close the vote. For the amendment 34, no abstentions, 21 against. Therefore amendment 1 is agreed. Amendments 2 and 3 are deselected.
Welsh: Symudwn yn awr i bleidleisio ar welliant 1. Os derbynnir gwelliant 1, bydd gwelliannau 2 a 3 yn cael eu dad-ddethol. Felly, galwaf am bleidlais ar welliant 1, a gyflwynwyd yn enw Julie James. Agor y bleidlais. Cau'r bleidlais. O blaid y gwelliant 34, neb yn ymatal, 21 yn erbyn. Felly, derbyniwyd gwelliant 1. Caiff gwelliannau 2 a 3 eu dad-ddethol.
English: I call for a vote on amendment 4, tabled in the name of Rhun ap Iorwerth. Open the vote. Close the vote. For the amendment 46, five abstentions, four against. Therefore, amendment 4 is agreed.
Welsh: Galwaf am bleidlais ar welliant 4 a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid y gwelliant 46, roedd 5 yn ymatal, 4 yn erbyn. Felly, derbyniwyd gwelliant 4.
English: We now for a call for a vote on the motion as amended.
Welsh: Galwn yn awr am bleidlais ar y cynnig fel y'i diwygiwyd.
English: Open the vote. Close the vote. For the amended motion 34, eight abstentions, 13 against. Therefore, the amended motion is carried.
Welsh: Agor y bleidlais. Cau'r bleidlais. O blaid y cynnig fel y'i diwygiwyd 34, roedd 8 yn ymatal, 13 yn erbyn. Felly, derbyniwyd y cynnig fel y'i diwygiwyd.
English: We now move to vote on the Plaid Cymru debate on the proposed renaming of the second Severn crossing. And I call for a vote on the motion, tabled in the name of Rhun ap Iorwerth. If this proposal is not agreed, we vote on the amendments tabled to the motion. Open the vote. Close the vote. For the motion 14, one abstention, 40 against. Therefore, the motion is not agreed.
Welsh: Symudwn yn awr i bleidleisio ar ddadl Plaid Cymru ar y bwriad i ailenwi Ail Bont Hafren. A galwaf am bleidlais ar y cynnig, a gyflwynwyd yn enw Rhun ap Iorwerth. Os na dderbynnir y cynnig hwn, pleidleisiwn ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 14, roedd 1 yn ymatal, 40 yn erbyn. Felly, gwrthodwyd y cynnig.
English: We now move to vote on the amendments, and I call for a vote on amendment 1, tabled in the name of Julie James. Open the vote. Close the vote. For the amendment 45, one abstention, nine against. Therefore, amendment 1 is agreed.
Welsh: Symudwn yn awr i bleidleisio ar y gwelliannau, a galwaf am bleidlais ar welliant 1 a gyflwynwyd yn enw Julie James. Agor y bleidlais. Cau'r bleidlais. O blaid y gwelliant 45, roedd 1 yn ymatal, 9 yn erbyn. Felly, derbyniwyd gwelliant 1.
English: Open the vote. Close the vote. For the motion 44, one abstention, nine against. Therefore, the amended motion is carried.
Welsh: Agor y bleidlais. Cau'r bleidlais. O blaid y cynnig 44, roedd 1 yn ymatal, 9 yn erbyn. Felly, derbyniwyd y cynnig fel y'i diwygiwyd.
English: We now move to vote on the Plaid Cymru debate on the school uniform grant, and I call for a vote on the motion, tabled in the name of Rhun ap Iorwerth. Again, if this proposal is not agreed, we vote on the amendments tabled to the motion. Open the vote. Close the vote. For the motion 26, no abstentions, 29 against. Therefore, the motion is not agreed.
Welsh: Symudwn yn awr i bleidleisio ar ddadl Plaid Cymru ar y grant ar gyfer gwisg ysgol, a galwaf am bleidlais ar y cynnig a gyflwynwyd yn enw Rhun ap Iorwerth. Unwaith eto, os na dderbynnir y cynnig hwn, pleidleisiwn ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 26, neb yn ymatal, 29 yn erbyn. Felly, gwrthodwyd y cynnig.
English: I call for a vote on amendment 1, tabled in the name of Julie James. Open the vote. Close the vote. For the amendment 29, no abstentions, 26 against. Therefore, amendment 1 is carried.
Welsh: Galwaf am bleidlais ar welliant 1 a gyflwynwyd yn enw Julie James. Agor y bleidlais. Cau'r bleidlais. O blaid y gwelliant 29, neb yn ymatal, 26 yn erbyn. Felly, derbyniwyd gwelliant 1.
English: Open the vote. Close the vote. For the motion 29, no abstentions, 26 against. Therefore, the amended motion is carried.
Welsh: Agor y bleidlais. Cau'r bleidlais. O blaid y cynnig 29, neb yn ymatal, 26 yn erbyn. Felly, derbyniwyd y cynnig fel y'i diwygiwyd.
English: We now move to the short debate. If Members are going out of the Chamber, please do so quickly and quietly. I call on David Rees to speak on the topic that he has chosen. David.
Welsh: Symudwn yn awr at y ddadl fer. Os yw'r Aelodau'n gadael y Siambr, gwnewch hynny'n gyflym ac yn dawel os gwelwch yn dda. Galwaf ar David Rees i siarad ar y pwnc y mae wedi'i ddewis. David.
English: Dirprwy Llywydd, I think Dai Rees has said it all. The damage caused by austerity to the social fabric of our communities harms us all. I've become tired of hearing Tory voices in this Chamber calling on the Welsh Government to invest more in our services, yet we never hear those same voices raise any condemnation over the £1 billion or more that their Government has cut from our budget. Never do we hear expressions of outrage at the billions - yes, that's billions - to be removed by welfare cuts. And while we talk of austerity, let's remember that that is a political choice, and for austerity let's read 'Tory cuts' - Tory cuts to our Valleys communities, Tory cuts harming the future of our children, Tory cuts hitting the most vulnerable, Tory cuts to public services that sit at the very heart of the well-being of so many Valleys communities. And those are the reasons why I'll stand alongside Dai Rees and all my Welsh Labour colleagues here and in Westminster to argue that there is a better way - a better way to build a community for the many and not the few, a better way to build a community that believes in public services and invest in the infrastructure that we all need to bring prosperity and cohesion back to our Valleys.
Welsh: Ddirprwy Lywydd, credaf fod Dai Rees wedi dweud y cyfan. Mae'r difrod a achosir drwy gyni i wead cymdeithasol ein cymunedau yn niweidio pawb ohonom. Rwyf wedi hen flino ar glywed lleisiau Torïaidd yn y Siambr hon yn galw ar Lywodraeth Cymru i fuddsoddi mwy yn ein gwasanaethau, ac eto nid ydym byth yn clywed yr un lleisiau'n mynegi unrhyw gondemniad o'r £1 biliwn neu fwy y mae eu Llywodraeth wedi'i dorri o'n cyllideb. Ni chlywn unrhyw ddatganiadau o ddicter ynghylch y biliynau - ie, biliynau - sydd i'w golli drwy doriadau lles. Ac wrth i ni sôn am gyni, gadewch i ni gofio mai dewis gwleidyddol ydyw, a'r hyn y mae cyni'n ei olygu yw 'toriadau Torïaidd' - toriadau Torïaidd i gymunedau'r Cymoedd, toriadau Torïaidd sy'n niweidio dyfodol ein plant, toriadau Torïaidd sy'n taro'r bobl fwyaf agored i niwed, toriadau Torïaidd i wasanaethau cyhoeddus sy'n gwbl ganolog i les cymaint o gymunedau'r Cymoedd. A dyna'r rhesymau pam y safaf ochr yn ochr â Dai Rees a fy holl gyd-Aelodau Llafur Cymru yma ac yn San Steffan i ddadlau fod yna ffordd well - ffordd well o adeiladu cymuned ar gyfer y mwyafrif ac nid y lleiafrif, ffordd well o adeiladu cymuned sy'n credu mewn gwasanaethau cyhoeddus a buddsoddi yn y seilwaith y mae pawb ohonom ei angen i ddod â ffyniant a chydlyniant yn ôl i'n Cymoedd.
English: Thank you. Can I now call the Cabinet Secretary for Local Government and Public Services to reply to the debate? Alun Davies.
Welsh: Diolch. A gaf fi alw yn awr ar Ysgrifennydd y Cabinet dros Lywodraeth Leol a Gwasanaethau Cyhoeddus i ymateb i'r ddadl? Alun Davies.
English: Good morning. I'll start with the impact of the low revenue of local commercial radio in Wales on local content in Wales. What is the impact of the fact that the revenue is low? If I could start from someone from the industry and then perhaps come to Marc for a response. Who'd like to start?
Welsh: Bore da. Mi wnaf i gychwyn efo effaith refeniw isel radio masnachol lleol yng Nghymru ar gynnwys lleol yng Nghymru. Beth ydy effaith y ffaith fod y refeniw yn isel? Mi wnaf i ddechrau efo rhywun o'r diwydiant a wedyn, efallai, ddod at Marc. Pwy sydd am ddechrau?
English: Yes. Therefore, the problem is, if we are to have further deregulation of commercial radio, then the problem of the lack of local content is going to get worse.
Welsh: Ie. Felly, y broblem ydy, os ydym ni yn mynd i gael mwy o ddadreoleiddio ar radio masnachol, mae'r broblem o'r diffyg cynnwys lleol - mae peryg o hynny'n mynd yn waeth.
English: What about the challenge set down by Marc there in terms of Welsh-language content? Can the industry already established here in Wales respond to that challenge - but also this idea of having Welsh news? Because this is our major concern, as a committee, I think: that the content from Wales is being diluted because of the commercial pressures on you. Is there scope for you to be taking a lead in Wales, and to be finding new ways in which you can present Welsh news on your platforms, and on those podcasts and the new platforms that are developing?
Welsh: Beth am yr her y mae Marc yn ei osod rwan o ran rhaglenni cynnwys Cymraeg, ac a all y diwydiant sydd yma yng Nghymru yn barod ymateb i'r her, ond hefyd y syniad o gael newyddion o Gymru? Hwn ydy ein pryder mawr ni, fel pwyllgor, rydw i'n meddwl: bod y cynnwys o Gymru yn cael ei golli oherwydd y pwysau masnachol sydd arnoch chi. A oes yna le i chi fod yn arwain yng Nghymru, a dyfeisio ffyrdd y gallwch chi fod yn cyflwyno newyddion o Gymru ar eich sianeli chi - ac ar y podlediadau ac ar y platfformau newydd sydd yn datblygu?
English: We move on then, unless anyone else wants to ask about commercial radio. No? So, moving on to community radio, then. Suzy.
Welsh: Rydym ni'n symud ymlaen nawr at - unless bod rhywun arall eisiau gofyn am radio masnachol. Na? Fe wnawn ni symud ymlaen at radio cymunedol, felly. Suzy.
English: If there are no further responses to that question specifically we'll bring things to an end because we've run out of time. If there are any further comments that you'd like to make, based on the discussion that we have had or what other witnesses say to us during this wider debate, then please do contact us, and more information about the work with the students would be great. But thank you very much for joining us today.
Welsh: Os nad oes mwy o gyfraniadau ar y cwestiwn yna'n benodol rydym yn mynd i ddod â phethau i ben achos y diffyg amser sydd gennym nawr. Os oes unrhyw sylwadau ychwanegol gennych chi, yn seiliedig ar y drafodaeth neu'n seiliedig ar beth mae tystion eraill yn ei ddweud wrthym ni yn ystod y drafodaeth, yna plîs cysylltwch â ni, a byddai mwy o wybodaeth am y gwaith gyda myfyrwyr yn grêt. Ond diolch yn fawr iawn i chi am ddod mewn yma heddiw.
English: We are going to move on straight away to the next item, just because we are running late. We now move on to item 3: radio in Wales, evidence session number 6, and we welcome Dafydd Elis-Thomas, Minister for Culture, Sport and Tourism, and also Hywel Owen, media policy team leader for the Welsh Government. I'm sorry that we're running a bit behind - the session on commercial radio was interesting and so we wanted to gather plenty of evidence from them.
Welsh: Rydym ni'n mynd i symud ymlaen yn syth at yr eitem nesaf, jest oherwydd ein bod yn hwyr o ran amser. Rydym ni'n symud ymlaen nawr felly at eitem 3: radio yng Nghymru, sesiwn dystiolaeth 6, ac rydym ni'n croesawu Dafydd Elis-Thomas, y Gweinidog Diwylliant, Twristiaeth a Chwaraeon, a hefyd Hywel Owen, arweinydd tîm polisi'r cyfryngau, Llywodraeth Cymru. Sori ein bod ni bach yn hwyr - roedd y sesiwn ar radio masnachol yn ddiddorol ac felly roeddem ni eisiau cael digon o dystiolaeth ganddyn nhw.
English: We were listening.
Welsh: Roeddem ni'n gwrando.
English: You were listening. Great, I'm glad to hear it.
Welsh: Roeddech chi'n gwrando. Grêt. Falch o glywed, felly.
English: Right. Perhaps you have comments at the moment. We do have different themes to cover - if that is all right - and we'll move straight to questions. I will start with commercial radio in that regard. Could you give us your opinion on the impact of the low revenue of local commercial radio on local content in Wales? What do you see as being the challenges in Wales?
Welsh: Iawn. Efallai fod gennych chi sylwadau ar hyn o bryd. Mae gennym ni wahanol themâu - os yw hynny'n iawn - ac mi wnawn ni symud yn syth i mewn i gwestiynau. Byddaf i'n cychwyn gyda radio masnachol yn hynny o beth. A allwch chi roi eich barn chi ar effaith refeniw isel radio masnachol lleol yng Nghymru ar gynnwys lleol yng Nghymru? Beth ydych chi'n credu yw'r sialensau yng Nghymru?
English: Well, the latest figures that I have seen show an increase. I know it's an increase at a lower level per capita, but, with commercial radio, clearly, commercial radio is reliant on advertising revenue, it relies on the performance of the economy and the nature of the economy in any given nation or any given region, and because there is a clear link between commercial radio and what happens within the economy, that's bound to be reflected in the advertising revenue and in the capacity of the station to develop. I would say that the commercial stations in Wales have developed very successfully over the past 20 years and that is something to be welcomed.
Welsh: Wel, mae'r ffigyrau diweddaraf yr ydw i wedi eu gweld yn dangos cynnydd. Rydw i'n gwybod ei fod o'n gynnydd yn yr incwm o lefel is, ond, gyda radio masnachol, yn amlwg, mae radio masnachol yn ddibynnol ar refeniw hysbysebu, mae'n dibynnu ar berfformiad yr economi ac ar natur yr economi mewn unrhyw genedl neu mewn unrhyw ranbarth, ac oherwydd bod cysylltiad amlwg rhwng radio masnachol a'r hyn sy'n digwydd yn yr economi, mae hynny'n bownd o gael ei effeithio yn y refeniw hysbysebu a hefyd yng nghapasiti yr orsaf i ddatblygu. Buaswn i'n dweud bod y gorsafoedd masnachol yng Nghymru wedi datblygu'n llwyddiannus iawn yn ystod yr 20 mlynedd diwethaf ac mae hynny yn beth i'w groesawu.
English: Do you believe that the ownership structures of commercial radio does have an impact on local content in Wales? We heard a different opinion in the last panel. One of the witnesses outside of the sector, Marc Webber, said that there was domination of commercial ownership in Wales and that local issues on radio were impacted negatively, but commercial radio didn't go along with that view. What's your perspective as a Government?
Welsh: A ydych chi'n credu bod strwythurau perchnogaeth radio masnachol yn cael effaith ar gynnwys lleol? Gwnaethom ni glywed barn wahanol yn y panel diwethaf lle y gwnaeth un o'r tystion y tu allan i'r sector, Marc Webber, ddweud bod rhyw fath o ddominyddu o berchnogaeth fasnachol yng Nghymru a bod diffyg, wedyn, pethau lleol ar y radio, ond roedd radio masnachol yn amlwg yn anghydfynd â hynny. Beth yw'ch persbectif chi o lefel y Llywodraeth?
English: Anything to add on that?
Welsh: Unrhyw beth i ychwanegu at hynny?
English: Well, we've given evidence to you before in your inquiry into journalism and perhaps a number of these factors - in terms of newspapers as well and the owners - they share many of the same common themes. Coming back to the point that we've made for years about plurality: it's important to have as many people as possible to provide news and also things that aren't news.
Welsh: Rwy'n gwybod ein bod ni wedi rhoi tystiolaeth i chi o'r blaen yn eich ymchwiliad ar newyddiaduraeth ac efallai bod nifer o'r ffactorau yma - yn amlwg o ran papurau newydd, hefyd, o ran perchnogion - mae nifer o'r un pethau yn gyffredin. Hefyd, mae'n dod yn ôl i'r pwynt rŷm ni wedi bod yn ei wneud ers blynyddoedd o ran plwraliaeth, o ran ei bod hi'n bwysig cael cymaint o bobl â phosib i ddarparu newyddion a phethau sydd ddim yn newyddion hefyd.
English: Are you concerned therefore about the move to deregulate this sector? Clearly, those in the sector seem to welcome that, but that could dilute the local content. I don't want to go into news here because someone else is going to cover that, but in terms of inherently Welsh content that is about the people of Wales, do you think deregulation would have an impact on that?
Welsh: A ydych chi'n becso felly gyda'r symud i ddad-reoleiddio yn y sector yma? Yn amlwg, mae'r rheini yn y sector yn hoffi hynny, ond gall hynny lastwreiddio wedyn y cynnwys lleol. Nid ydw i eisiau mynd mewn i newyddion achos mae rhywun arall yn gofyn am hynny, ond o ran cynnwys Cymreig, cynnwys sydd yn gynhenid o Gymru, am bobl o Gymru, a ydych chi'n creu y byddai dad-reoleiddio yn hynny o beth yn amharu ar hynny?
English: But do you believe that it would be possible for you, as Minister, to have an influence or to make a submission to DCMS in addition to the new Ofcom arrangements that you've mentioned? Couldn't you become engaged with the situation in that way?
Welsh: Ond a ydych chi'n credu bod modd i chi, fel Gweinidog, i ddylanwadu neu i roi cyfraniad i mewn i DCMS yn ogystal â threfniadau newydd Ofcom? A oes yna fodd i chi ymwneud gyda'r sefyllfa yn hynny o beth?
English: No, I don't think so. I meet UK Ministers periodically, where we have common policies. I had a meeting with regard to tourism that included Scotland, Wales and the United Kingdom - and that, of course, includes England mainly - and, of course, the civil servants from Northern Ireland. It's possible that it would be useful, if you chose to recommend it, that when we do consider it seriously, that it would be useful for us to have a meeting of Ministers with responsibility for broadcasting on a UK level. But as broadcasting hasn't been devolved to Scotland, Wales or Northern Ireland, we as culture Ministers, or any other related area in those countries, don't have any way of taking direct action. I'm not particularly fond of this idea that the role of Crown Ministers is to go, cap in hand, to ask DCMS Ministers, 'Please remember Wales', because that's not the way to operate. I think that the way to operate is that Wales has statutory representation, robust representation on the UK regulatory bodies. That's what we do have with the BBC. That's what we now have in Ofcom. I'm very eager to see that being developed, because that's the way that we as a Government have decided is the most effective way of operating.
Welsh: Na, nid ydw i'n credu. Rydw i'n cyfarfod yn achlysurol gyda Gweinidogion y Deyrnas Unedig lle mae gennym ni bolisïau cyffredin. Cefais i gyfarfod ynglŷn â thwristiaeth a oedd yn cynnwys yr Alban, wrth gwrs, a Chymru, a'r Deyrnas Unedig - ac, wrth gwrs, mae hynny'n cynnwys Lloegr yn bennaf - ac, wrth gwrs, y gweision sifil o Ogledd Iwerddon. Mae'n bosib y byddai fo'n ddefnyddiol, pe byddech chi'n dewis argymell hynny - mi fyddwn ni, wrth gwrs, yn ei ystyried o yn ddifrifol iawn - y byddai fo yn beth defnyddiol i ni gael cyfarfod o Weinidogion darlledu y Deyrnas Unedig. Ond gan nad yw darlledu wedi'i ddatganoli yn yr Alban, yng Nghymru, nag yng Ngogledd Iwerddon, nid oes gennym ni fel Gweinidogion diwylliant, neu unrhyw faes arall yn y gwledydd yna, ddim ffordd o weithredu yn uniongyrchol. Nid ydw i'n hoff o'r syniad yma mai swydd Gweinidogion y Goron yng Nghymru ydy mynd, â'n capiau yn ein dwylo neu ein capiau ar ein pennau neu le bynnag, i ofyn i Weinidogion DCMS, 'A wnewch chi plîs gofio am Gymru?', achos nid dyna'r ffordd i weithio. Rydw i'n meddwl mai'r ffordd i weithio ydy bod gan Gymru gynrychiolaeth statudol gadarn yng nghyrff rheoleiddio y Deyrnas Unedig. Dyna sydd gyda ni yn y BBC. Dyna sydd gyda ni bellach yn Ofcom. Rydw i'n awyddus iawn i weld hynny yn cael ei ddatblygu, oherwydd dyna'r ffordd rydym ni fel Llywodraeth wedi penderfynu ydy'r ffordd fwyaf effeithiol o weithredu.